Hlina, Alojz, poslanec NR SR (2014-07-01):
Vážená pani predsedajúca, vážené kolegyne, kolegovia, prosím vás, viete, to, čo som, prepáčte teda, že som vykríkol, ale ako to môžte normálne meritórne rozprávať, keď tu sedíte s ľuďmi, ktorí tomu nerozumejú? Viete, to sa naozaj nedá, veď ale my nie sme nejaké cvičenie v rámci nejakej strednej školy, nie, že vysokej, že nejaké cvičenie, že virtuálne niečo robíme, však my reálne prijímame zákony a my tu máme, žiaľ, musíme tu rozprávať s ľuďmi, ktorí tomu nerozumejú, ktorí nerozlišujú proste základné parametre, čo sme sa snažili vysvetliť aj ja, aj kolega Poliačik. To je sen. Pani Laššáková, ja to poviem vám, pán Paška prípadne, pán Fico alebo ktokoľvek, viete, čo vám doniesli vaši ľudia sem, čo idete prijať, viete, čo idete prijať, pani Laššáková? Viete, akú hlúposť? Viete, akú hlúposť idete prijať? Skúsim to takto povedať. Aby to vás politicky, že uvedomte si, že čo to politicky, čiže, prosím vás, v Starom Meste a lukratívne domy, tam už toho veľa nebude, tam už kde má čo stáť, už dávno stojí. Ak budeme hovoriť o nejakých stavbách a nadstavbách, tak budeme hovoriť možno o nejakých sídliskových veciach, tam, kde je, kde nie sú lukratívne, kde nie sú bohatí, kde neviem čo, kde sú ľudia, ktorí chcú mať zateplené, kde sú ľudia, ktorí chcú mať funkčný výťah a SMER prostredníctvom tohto návrhu zákona im to sparalizuje. Sparalizuje im celý ten proces, poskytne nenáležitú výhodu jednému z účastníkov, jednému zo spoluvlastníkov. Čiže ak niekde v bytovom dome v Dúbravke alebo ja neviem kde, Košice, Čadca, alebo ja neviem, ako sa to všade volá, sa nájde, je zámer teda vystavať nadstavbu, v rámci ktorej sa zateplí, ja neviem, namaľuje, opraví výťah a neviem čo všetko sa urobí, tak tomu na najvyššom poschodí ešte musia urobiť zlaté kľučky do obývačky, lebo ináč z toho nič nebude. Ináč z toho nič nebude, lebo ten na najvyššom povie, prosím vás, čo ja s tým mám? Teda ja s tým teda mám veľa, ja to podmieňujem, môj, súhlasím, a toto je politologicky, politicky si to vyhodnoťte, pani Laššáková! Však to vám narobí paseku hroznú, ako vy určitú množinu ľudí, ktorí sú na najvyššom poschodí, vám budú vďační, budú radi, lebo zvyšujete cenu ich bytov, zvyšujete im možnosti vydierať, možnosti, lebo nie vstupovať do konania, oni vstupovať do konania, to nerozlišujú. Títo to nerozlišujú. Nie vstupovať do konania. Vy im dávate zákonnú možnosť vydierať. Podmieňovať, proste to je vetovať, to je áno alebo nie, a to je určitá množina ľudí na tých najvyšších poschodiach. Potom je však množina ľudí pod najvyšším poschodím a prosím vás, však vy ste senzitívni, tak povedzte to tým vašim, ktorí vám tam vyhodnocujú politické riziká. Tak celá tá množina pod tými, pod najvyšším poschodím budú napálení, lebo jeden na najvyššom poschodí im celý proces zatepľovania, otepľovania, opravy sparalizuje preto, lebo mu ten investor nedal zlaté kľučky do obývačky, a on ich chcel. A má na to právo podľa zákona, lebo jeho súhlas je dôležitý. Myslíte, že tam sú všetko na najvyššom poschodí najmorálnejší z morálnych, ktorí povedia, jasné? Nie, veď on, keď bude vedieť, že na ňom záleží, to už nehovorím, že niekto účelovo to spraví, hej, ale keď bude, však dobre, ale viete, však tu mi tečie, tu mi opravte, toto mi spravte, parkety sa mi páčia jedny v Baumaxe. No nerozumiete tomu, tak, pani Laššáková, prosím vás, však to je zlé. To je normálne zlé. Celá tá množina ľudí, tých, čo bývajú pod najvyšším poschodím, vás, proste povie: Kto to prijal? SMER. Áno, treba povedať: Ľudia, to prijíma SMER, dneska o jedenástej SMER chce prijať zákon, ktorý poškodí vaše práva ako spolumajiteľov, zvýhodní určitú skupinu nie náležite, poškodí vám rozvoj domu, proste celé, vydá vás do osídiel vydieračov, tých, ktorí by chceli vydierať, a prijal to SMER. Čo na to povedať, však prípadne to môžte potom vyhodnotiť pri voľbách, ale nerozumiem tomu, ja fakt tomu nerozumiem, že, že... Nerozumiem tomu, že vy tomu nerozumiete, tuná splietate niečo o nejakých zlých zmluvách. Ak je niekde zlá zmluva, preboha, tak kvôli tomu sa mení zákon? Nechápem, však tých prípadov je, na Markíze ich bolo niekoľko, tieklo, ale čo má toto s tým? Čo má to s tým, že tu kolega Brixi hovoril, že niečo bolo schválené, niečo iné sa postavilo, veď to s tým nič nemá! Vy v návrhu zákona hovoríte, áno, nie, a tu možnosť dávate tým, čo bývajú na najvyššom poschodí. Vy nehovoríte koniec koncov; ja žasnem, že vôbec toto treba vysvetľovať, ja, mňa to uráža, mňa to normálne uráža, lebo ja mám pocit, že niektoré veci nám netreba povedať, že ich chápeme zo svojej podstaty. Že kto je účastníkom konania, stavebné konanie jak prebieha, môžte namietať, neviem čo, a ja zisťujem, že nie, že ja tu potrebujem tratiť čas s debilnými návrhmi, proste s hlúposťami. Toto je pracovňa, to obťažuje, vážení, doneste sem niečo poriadne, nabrífujte sa, naučte sa, aký je rozdiel medzi stavebným konaním a aký je rozdiel medzi tým, že niekomu do zákona dáte právo veta, a potom sa rozprávajme, netraťme čas, však to je sen! Normálne sen, potom sa jediná vec, na čo zmôžete, na nejaký personálny atak, ja normálne žasnem. Prosím vás, keď už teda, pán kolega, ja vás upozorňujem jednu vec. Akú dostaneš, takú vráť, a to vám garantujem. Dobre, dávajte si vy veľký pozor, chlapče zlatý! S takýmito šušňákmi, jak ste vy, prosím vás, ja si poriadok narobím. Prosím vás, keď tu niekto... (reakcia navrhovateľa); ale prosím vás; také drízdy, takéto hlúposti povie, že vysielač je vo verejnom záujme, a on je poslanec! Rozumiete? Toto je proste, nezarazí to niekoho, pani Laššáková, veď to sa nedá počúvať. Vysielač mobilného operátora je vo verejnom záujme?! Jeho umiestnenie? Ja viem, že vy by ste chceli žiť taký život, aby, niekto vám to tu donesie, že pre firmu xy si musíš dať na dom vysielač. Lebo je to vo verejnom záujme. Ja viem, že vy ste schopní to sem predložiť. (Reakcia z pléna.) Ja neviem, aké... (Reakcia z pléna.) Ha, ha, vysielača mobilného operátora vo verejnom záujme, vážený kolega, nie je a je podmienené súhlasom a nájomnou zmluvou, ale rozumiete, ale to je ten váš svet, to je váš svet, že vy ste schopní záujmy súkromnej firmy povýšiť a dať ho do zákona a povedať ste povinní, to je verejnom záujme, prosím vás. Čo je záujem nejakej, telefónneho operátora, aký má vplyv na to, aby si on dal na môj pozemok nejaký vysielač, to nechápete tomu princípu? Ale vy tomu nemôžte chápať, lebo váš premiér povedal, že parlament je viazaný rozhodnutím straníckeho snemu. A nikto sa tomu nezačudoval, to je presne, že vy máte to filozofické nastavenie, že vy tomu nemôžte chápať. Lebo pre vás to je taký svet. To je ten váš svet. Závery straníckeho zjazdu sú záväzné pre parlament, preboha, to si Gottwald nedovolil povedať alebo možno to povedal, ale to bola iná doba a v dnešnej dobe to niekto povie. Pre mňa sú záväzné rozhodnutia vášho blbého snemu, prosím vás? To nemyslíte vážne, pre mňa, ja sa mám riadiť nejakým záverom vášho snemu? (Reakcia z pléna.) Nebrzdím. Rozbehnem sa ešte. Prosím vás, o čom to rozprávate? A potom to tak vyzerá, toto sú návrhy, toto je verejný záujem, umiestnenie vysielača mobilného operátora na škole je verejný záujem?! Však to je sen, to by jeden nepovedal. Neviem, či tu má vôbec zmysel rozprávať to, že nerozlišujete dobre urobenú zmluvu, zle urobenú zmluvu, dobré konanie stavebného úradu, zlé konanie stavebného úradu, vy do zákona dávate právo veta. Dávate možnosť niekomu zneužiť to postavenie. Využiť a zneužiť. Lebo ak niekto príde a povie, že postavíme, zateplíme, vymaľujeme, urobíme, tak niekto povie, ja chcem ešte viac. Lebo ja to môžem, ja to mám v zákone a dostali mi to tam smeráci moji, ja ich budem voliť, lebo oni mi to tam dostali. A vám garantujem, že všetci tí dole si povedia, ale to je nenáležité, to nie je správne. Vyhodnocujete to ako politické riziko, pani Laššáková? (Prerušenie vystúpenia predsedajúcou.)